CAN ETHOLIADOL 


'ToN—' Gwnewch bobpeth yn Gymraeg.” 


MAE'R Deyrnas Unol heddyw 
Vn ferw drwyddi draw,— 
Nesâu y mae'r Etholiad, 
A'n tynged yn ei law ; 
Ac Aberdar a Merthyr 
Sy'n codi cŵr y llen, 
I ddysgwyl ei phriodfab 
Yn Mab y 'Sguborwen. 
" Mn Mab y 'Sguborwen, 
Yn Mab-y S'guborwen, 
I ddysgwyl ei phriodfab 
Yn Mab y 'Sguborwen. 


Ymgeiswyr sy'n dynesu 
Y naill ar ol y llall, 
I ofyn llaw'r Etholaeth, 
Yn gyfrwys ac yn gall; 
Pwy bynag ga'r llaw arall 
(Mae hyny o dan lên), 
Bydd yma law a chalon 
I Fab y 'Sguborwen, &c. 


Bu genym Henry Richard— 


Y gwych Ryddfrydol gawr— 


I'n ffyddlon gynrychioli 

Yn Senedd Prydain Fawr; 
Ond pwy sy'n dal i gadw 

Y sedd mewn parch di-len ? 
Ein hanwyl D. A. THOMAS, 

Sef Mab y 'Sguborwen, &c. 


Pwy sydd ar bob achosion, 
Bob amser, yn fwy hael? 
Pwy 'rioed aeth ar ei ofyn 
Na byddai peth i'w gael? 
O'i logell ffrydia arian, 
Fel gwlaw o gawg y nen; 
Boneddwr anrhydeddus 
Yw Mab y 'Sguborwen, &c. 


ì 





Pwy ddeall lwybrau Masnach 
Mor fedrus ag efe? 

Pwy ga'i gydnabod heddyw'n 
Awdurdod fel “D. A.” ? 
Dyn profiad, gwr o gynghor, 

A llygad yn ei ben, 
Ac oracl yn y Senedd 
Yw Mab y 'Sguborwen, &c. 


Rhyddfrydwr egwyddorol 

Yw D. A. THOoMas hael; 
Pan gilia gwŷr anwadal, 

Fe wyddom blle i'w gael; 
Ymladda ef ein brwydrau, 

Heb o'ni brad na sên; 
Cadfridog yn ein byddin 

Yw Mab y 'Sguborwen, &c. 


'I gynrychioli'r gweithwyr 


“ D. Ac.” ym wr, ywr dyn 
dad oedd weithiwr caled, 
A gweithiwr ef ei hun; 
Mae swn ymenydd diwyd 
Yn gweithio yn ei ben, 
A byw er mwyn y gweithwyr 
Wna Mab y 'Sguborwen, &c. 


Nis mynwn byth ei newid, 
Nes blina ar ei le; 
Anrhydedd i ni'n hunain 
Fydd ei anrhydedd e'; 
I'w ddychwel eto i'r Senedd, 
Mewn bri, ar bawb yn ben, 
Fe rown ein gair a'n pleidlais 
Dros Fab y 'Sguborwen. 

Argraffwyd gan Joseph Williams and Sons, ' Tyst,” Merthyr, a Chyhoeddwyd gan Hy. Lloyd (A0 Hevin), 
4022 17 Viuolel Streei, Aberdar. 

